《十三夜对月》
明代·何景明

閒居爱明月，良节复与俱。金魄丽秋闉，皓彩扬云衢。

澄空敛霜烟，清飙荡中区。徘徊广庭内，改席临方除。

顾景怵衷虑，兴心念居诸。天道递消长，戒之在须臾。

怀谦可久安，盛满岂恒居。孰云质靡盈，所贵光不渝。

作者简介：何景明（1483～1521）字仲默，号白坡，又号大复山人，信阳浉河区人。明弘治十五年(1502)进士，授中书舍人。正德初，宦官刘瑾擅权，何景明谢病归。刘瑾诛，官复原职。官至陕西提学副使。为“前七子”之一，与李梦阳并称文坛领袖。其诗取法汉唐，一些诗作颇有现实内容。有《大复集》。